Europski črijenk

Europski črijenk (Cypripedium calceolus) je rostlina ze swójby  orchidejowych rostlinow (Orchidaceae). 

 Wopisanje 
Europski črijenk je trajne zelo, kotrež docpěwa wysokosć wot 15 hač 50 cm.

Stołpik je łopjenaty a njese jedne hač, dwě, rědko tři kćenja.

Łopjena su šěroko-eliptiske, swětłozelene a docpěwaja dołhosć wot 6 hač 12 cm (20 cm) a šěrokosć wot 11 cm. Wone su na kromje a na nerwach sćeńka kosmate.

Kćěje wot meje hač junija. Hubka je na tofl podobna, žołta a ćmowje žiłata a blakata a docpěwa dołhosć wot 3 hač 4 cm a šěrokosć wot 3 cm. Wostatne kćenjowe łopješka su purpurowobrune. Bóčne kćenjowe łopješka často su spiralojće wjerćane.

 Stejnišćo 
Rosće w lěsach z trawojtym abo zelišćowym podrostom a w kerčinach. Preferuje bazowe, zwjetša wapnite pódy w połsćinje.

 Rozšěrjenje 
Rostlina je w sewjernej a srjedźnej Europje rozšěrjena, při čimž w Alpach we wysokosćach wot něhdźe 1600 m wustupuje. 

 Noty 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 144, 346 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 340 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Kategorija:Orchidejowe rostliny
Kategorija:Škitane rostliny